युवाओं के कदम से कदम मिलाकर चलने में सक्षम हुए सीनियर सिटीजन
दैनिकभास्कर की ओर से वरिष्ठ नागरिकों गृहणियों के लिए चलाए जा रहे कंप्यूटर ट्रेनिंग प्रोग्राम में सैकड़ों शहरवासी कंप्यूटर सीख चुके हैं और सीख रहे हैं। इस फ्री कंप्यूटर ट्रेनिंग प्रोग्राम में सीनियर सिटीजन गृहणियों को बेसिक कंप्यूटर नॉलेज के साथ-साथ इंटरनेट सोशल मीडिया की जानकारी दी जा रही है। तकनीक के इस युग में खुद को तकनीकी रूप से तैयार करने और आगे बढ़ने के लिए लोगों का कंप्यूटर सीखने को लेकर रुझान बढ़ रहा है। तेजी से बदलते दौर में कहीं हमारे बुजुर्ग, गृहणियां और महिलाएं पीछे रह जाएं, इसे ध्यान में रखते हुए दैनिक भास्कर की ओर से यह कंप्यूटर प्रशिक्षण दिया जा रहा है ताकि वे समाज में कदम से कदम मिलाकर चल सकें। कंप्यूटर ट्रेनिंग का एक बैच बुधवार को संपन्न हुआ।
सभी प्रतिभागियों में कंप्यूटर की बारीकियां सीखने में उत्साह दिखा। बैच के समापन पर प्रतिभागियों ने अपने अनुभवों को बयान किया। इंद्रजीत वर्मा अनिल कुमार गुप्ता ने बताया कि दैनिक भास्कर से कंप्यूटर सीखने के बाद अब वह अपने बिजनेस में कंप्यूटर का इस्तेमाल करेंगे। एक्साइज एंड टेक्सेशन विभाग से रिटायर्ड कुलभूषण गुप्ता, डिफेन्स विभाग से रिटायर्ड राज कुमार, एजुकेशन विभाग से रिटायर्ड स्वर्णजीत, फूड कार्पोरेशन विभाग से रिटायर्ड कुलवंत सिंह प्राइवेट जॉब कर रहे रोशन लाल ने बताया कि अब उन्हें कंप्यूटर की बेसिक जानकारी मिल गई है और वे कंप्यूटर संबंधी जानकारी से अप-टू-डेट हुए हैं और उनका आत्मविश्वास बढ़ा है। प्राइवेट जॉब कर रहे जतिंदरपाल सिंह ने बताया कि वह काफी देर से अपना बिजनेस शुरू करने की सोच रहे हैं। सभी प्रतिभागियों को सर्टिफिकेट देकर सम्मानित किया गया। आप भी दैनिक भास्कर के कंप्यूटर ट्रेनिंग प्रोग्राम से जुड़ सकते हैं। कंप्यूटर ट्रेनिंग प्रोग्राम में निशुल्क भाग लेने के लिए आप 0183-3988884, 9915755731 नंबरों पर सुबह 11 बजे से शाम 6 बजे तक संपर्क कर सकते हैं। अपना नाम, पता, फोन नंबर लिखकर एक फोटो सहित दैनिक भास्कर कार्यालय एससीएफ 35 -36 रणजीत एवेन्यू, डी-ब्लॉक अमृतसर में सुबह 11 बजे से शाम 6 बजे तक जमा करवाकर भी आप ट्रेनिंग का लाभ उठा सकते हैं।
hin_Deva hin_Deva hin_Deva